***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 14.12.2020. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 14.12.2020. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„******ISLAM I POLITIKA: SOCIOLOŠKI I POLITOLOŠKI ASPEKTI INTERPRETACIJA ISLAMSKIH DOKTRINA“*** i uslova kandidata ***EDINA KUKAVICE, MA***  predlaže se:

1. Dr. Šaćir Filandra, redovni profesor - predsjednik,
2. Dr. Hamza Karčić, vanredni profesor - član,
3. Dr. Nedžma Džananović-Miraščija, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 14.12.2020. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***EDIN KUKAVICA, MA***

**ZAVRŠIO FAKULTET*: FAKULTET POLITIČKIH NAUKA UNIVERZITETA U BEOGRADU***

**MAGISTAR-SPECIJALISTA IZ OBLASTI**: ***\_MAGISTAR POLITOLOGIJE, USMJERENJE EVROPSKE INTEGRACIJE***

**NAZIV PREDLOŽENE TEME DOKTORSKE DISERTACIJE: *ISLAM I POLITIKA: SOCIOLOŠKI I POLITOLOŠKI ASPEKTI INTERPRETACIJA ISLAMSKIH DOKTRINA***

**NAUČNA OBLAST IZ KOJE SE TEMA PREDLAŽE*: POLITOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. ŠAĆIR FILANDRA, redovni profesor na Fakultetu političkih nauka u Sarajevu, doktor filozofskih nauka, na predmetima: “Sociologija jezika” i “Sociologija kulture i umjetnosti, Oblast socioloških nauka – predsjednik;
2. DR. HAMZA KARČIĆ, vanredni profesor na Fakultetu političkih nauka u Sarajevu, doktor političkih nauka, oblast Politologije – član;
3. DR. NEDŽMA DŽANANOVIĆ-MIRAŠČIJA, vanredni profesor na Fakultetu političkih nauka u Sarajevu, doktor političkih nauka, za oblast politologija – član;

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

**Islam i politika: politološki i sociološki aspekti interpretacija islamskih doktrina**

1. **TIP ISTRAŽIVANJA**

Istraživanje o kojemu je ovdje riječ spada u skupinu teorijsko-eksplikativnih istraživanja jer za svrhu ima otkrivanje eventualne uzročno-posljedične i funkcionalne veze između pojava koje su osnovna tema disertacije. No, tema i priroda materije, prikupljenih podataka i određenih ciljeva istraživanja određuju ga i kao deskriptivno i epsklorativno.

1. **CILJ ISTRAŽIVANJA**

Cilj ovog istraživanja je prikupiti i analizirati politološke i sociološke dimenzije, politički sistem i društveno uređenje preporučene u izvornim, objavljenim i uprimjerenim islamskim doktrinama utemeljenim u Medinskoj povelji / Ustavu te, načiniti komparativnu analizu njihovih interpretacija sa posebnim naglaskom na suvremeno doba, *politički islam* i njegovu radikalnu inačicu *islamizam*.

Preciznije, cilj istraživanja je utvrditi jesu li, kako i na koji način izvorne objavljene i uprimjerene islamske doktrine definirale vlastite politološke i sociološke dimenzije i preporučeni politički sistem; jesu li te politološke i sociološke dimenzije i sistem iz objavljenih i uprimjerenih islamskih doktrina utemeljeni u Medinskoj povelji / Ustavu; na koji način su se razlike između izvornih objavljenih i uprimjerenih islamskih doktrina i njihovih interpretacija manifestirale kroz historiju; te, na koji način su se te interpretativne razlike politoloških i socioloških islamskih doktrina odrazile na nastanak *političkog islama* i njegove radikalne inačice *islamizma*.

1. **ZADACI ISTRAŽIVANJA**

Osnovni zadatak ovog istraživanja je utvrđivanje postojanja politoloških i socioloških aspekata izvorne, objavljene i uprimjerene islamske doktrine utemeljene *Medinskom poveljom* (Ustava) i komparativna analiza sa kasnijim različitim interpretacijama sa posebnim naglaskom na suvremeno doba koje su rezultirale inačicama pod nazivom *politički islam* i *islamizam* te, utvrđivanje razlika između izvornih i uprimjerenih *doktrina* i manifestacija nastalih njihovim interpretiranjem.

Preciznije, utvrditi jesu li izvorne objavljene i uprimjerene islamske doktrine definirale originalne politološke i sociološke dimenzije i politički sistem; jesu li izvorne politološke i sociološke dimenzije i politički sistem izvornih objavljenih i uprimjerenih islamskih doktrina utemeljene su u Medinskoj povelji; jesu li razlike između politoloških i socioloških dimenzija i političkog sistema izvornih objavljenih i uprimjerenih islamskih doktrina i njihovih društveno i politički uvjetovanih interpretacija manifestirale su se u vidu *pravnih škola*; te, jesu li respektivne interpretativne razlike *pravnih škola* u domenu sociološko-politoloških dimenzija i političkog sistema islamskih doktrina izvornih objavljenih i uprimjerenih islamskih doktrina i njihovih društveno i politički uvjetovanih interpretacija utjecle su na društveno lice islama, nastanak *političkog islama* i njegove radikalne inačice *islamizma*?

1. **ISPITANICI (MATERIJAL) I METODOLOGIJA ISTRAŽIVANJA**

Postupak (metoda, tehnika) prikupljanja podataka odredila je i metodološke instrumente ovog istraživanja.

Metodološki, ovo je *teorijsko istraživanje* koje podrazumijeva *transverzalnu analizu sadržaja sekundarnih izvora*, odnosno *pregledno ispitivanje relevantnih materijala i literature koja se bavi odnosom islama i demokracije* uključujući knjige, članke u časopisima, novinske članke i internetske dokumente vjerodostojnih autora i poznavalaca materije. U ovoj analizi, gdje je bilo potrebno, koristili smo primarne / autentične izvore Islama, poput Kur'ana Časnog i predaje poslanika Muhammeda (s.a.v.a.).

Osim toga, istraživanje će sadržavati i naročitu komparativnu analizu primarnih / autentičnih izvora Islama (Kur'ana Časnog i Poslaničke predaje, Medinske povelje) sa autentičnim izvorima kasnijih interpretacija u cilju utvrđivanja postojanja izvornih doktrinarnih postavki i eventualnih razlika u kasnijim interpretacijama.

1. **ZNAČAJ- DOPRINOS PREDLOŽENOG PROJEKTA DOKTORSKE DISERTACIJE**

Cijenimo da će ovo istraživanje umnogome doprinijeti osvjetljavanju mnoštva političkih i politoloških tema i problema, društvenih / socioloških nejasnoća i dilema sa kojima se bosanskohercegovački muslimani u 21. stoljeću suočavaju, prije svega iz opće, globalne perspektive, potom iznutra, iz islamskog svjetonazora i politološko-sociološke perspektive.

Nadalje, rezultatima i zaključcima ovog istraživanja bismo cijenimo, olakšali i snalaženje društvenih, kulturnih i političkih elita u suvremenom okruženju, ali i doprinijeli boljem razumijevanju unutarnjih i izvanjskih izazova sa kojima se *islam* i muslimani suočavaju u 21. stoljeću.

 KANDIDAT

Edin Kukavica

Prilozi:

* Kopija diplome završenog studija
* Kopija diplome magistra nauka